

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Súkromná základná škola, Dneperská 1, Košice |
| 1. Názov projektu | **Nielen doučovanie ale „daco vecej“** |
| 1. Kód projektu ITMS2014+ | 312011R043 |
| 1. Názov pedagogického klubu | **Pedagogický klub učiteľov prírodovedných predmetov** |
| 1. Dátum stretnutia pedagogického klubu | 19.06.2019 |
| 1. Miesto stretnutia pedagogického klubu | Učebňa informatiky |
| 1. Meno koordinátora pedagogického klubu | Mgr. Jana Sabolová |
| 1. Odkaz na webové sídlo zverejnenej správy | www.dneperska.sk/szsprojekt2019 |

|  |
| --- |
| 1. **Manažérske zhrnutie:**   **Anotácia:**  Cieľom zasadnutia klubu je: vedieť uskutočniť, zhodnotiť formuláciu otázok a úloh prírodovednej gramotnosti  **Kľúčové slová:** projekt, formulácia otázok a úloh, pedagogická komunikácia, prírodovedná gramotnosť |
| 1. **Hlavné body, témy stretnutia, zhrnutie priebehu stretnutia:**   Program stretnutia   1. Úvod 2. Úlohy projektu klubu prírodovedných predmetov: **Formulácia otázok a úloh**   ( vedieť uskutočniť, zhodnotiť formuláciu otázok a úloh prírodovednej gramotnosti)   1. Diskusia 2. Záver   K bodu 1:  Zasadnutie členov klubu sa uskutočnilo 19.06. 2019 v učebni informatiky SZŠ Dneperská 1 Košice.  V úvode stretnutia Mgr. Jana Sabolová privítala prítomných členov klubu prírodovedných predmetov a oboznámila ich s programom zasadnutia.    K bodu 2:  RNDr. D. Bosák prítomných informoval, že sa bude vo svojom príspevku podobne  ako počas ostatného zasadnutia klubu venovať komunikácii a s ňou súvisiacou formuláciou  otázok pri zadávaní úloh prírodovednej gramotnosti.  Uviedol že, Fischer (1997, In: Rohlíková, Vejvodová 2012) uviedli, že podľa typu otázky  možno rozvíjať myslenie:   1. nižšieho rádu – otázky overujú vybavovanie poznatkov/znalostí (zisťujú porozumenie,   ťažkosti, kontrolujú učenie, vedú k ďalšiemu učeniu):  a.) Poznatky/znalosti (Kto?, Čo?, Kedy?, Kde?, Ako?)  b.) Porozumenie (Čo znamená ….. ? Ako možno vysvetliť ….. ? Prečo ….. ?)  c.) Aplikácia (Aké sú ďalšie príklady ….. ?)  2. vyššieho rádu – otázky vedú k premýšľaniu (vzbudzujú zvedavosť, zameriavajú pozornosť,,  zisťujú názory, pocity a skúsenosti, podnecujú diskusiu):  a.) Analýza (Aké sú časti či znaky ….. ? Ako možno rozdeliť ….. ? Aké sú dôkazy pre ….. ?)  b.) Syntéza (Ako by sme mohli prispieť k ….. ? Ako by sme mohli vyriešiť ….. ?  c.) Hodnotenie (Čo si myslíte o ….. ? Podľa čoho usudzujete, že ….. ?)    Pri kladení otázok by učiteľ mal vychádzať zo znalostí, vedomostí, schopností a zručností študentov.   1. Mala by byť zrozumiteľná a stručná.   Stručnosť je dôležitým prvkom zrozumiteľnosti, aby žiak nestratil zmysel a podstatu obsahu otázky.   1. Mala by byť jednoznačná.   Každá otázka má pripúšťať iba jeden spôsob odpovede.  Pokiaľ sú možné aj viaceré rôzne odpovede, má ich učiteľ rešpektovať.   1. Mala by byť vecne správna a presná.   Komunikácia má spĺňať didaktickú zásadu vedeckosti.   1. Mala by byť správna po jazykovej stránke.   Učiteľ pri kladení otázky musí dbať na gramatickú a štylistickú správnosť.  Súčasne uviedol, že podľa uvedenej autorky pri formulovaní a kladení otázok je potrebné riadiť sa nasledujúcimi kritériami:  − otázka má byť formulovaná jasne, zrozumiteľne, jednoznačne, konkrétne,  − otázka má byť logicky a štylisticky správna,  − nie je vhodné položiť niekoľko otázok súčasne,  − otázky by mali mať jasnú štruktúru a systém,  − nemali by sa používať otázky s už vopred naznačenou odpoveďou,  − pri kladení otázok je potrebné dbať na tému rozhovoru, riešený problém,  − učiteľ by si nemal na otázku odpovedať sám (okrem tzv. rečníckej otázky),  − pri kladení otázok učiteľom by malo byť oslovených čo najviac študentov,  − po odpovedi by učiteľ mal poskytnúť spätnú väzbu,  − ak študent nevie na otázku odpovedať, má učiteľ položiť otázku doplňujúcu.  Učiteľ má zvládať techniky kladenia otázok, ku ktorej patria niektoré zásady:  − Najprv položiť otázku dať priestor na premyslenie odpovede a žiaka vyvolať až po krátkej prestávke.  − Na odpoveď žiaka by mal učiteľ reagovať pozitívne, čím ho získava k spolupráci (aj čiastočne správnu odpoveď je potrebné prijať kladne, ale vysvetliť, kde sa vyskytli chyby).  − Je dobré rovnomerne rozdeliť kladenie otázok na všetkých žiakov v skupine, nevynechávať tých, ktorí sa nachádzajú mimo „zorného poľa“ učiteľa.  − Záujem žiakov možno zvýšiť striedaním a obmieňaním druhov otázok.  Vyzval prítomných, aby si vymenili skúsenosti z uvedenej problematiky.  K bodu 3:  Členovia klubu  počas zasadnutia   diskutovali o kladení otázok pri zadávaní úloh  v pedagogickom procese. Vyučujúci zhrnuli svoje skúsenosti. RNDr. D. Bosák uviedol, že  počas nasledujúceho stretnutia rozšíri uvádzané informácie.      K bodu 4:  V závere stretnutia prítomní prijali uznesenie klubu.  Mgr. Jana Sabolová poďakovala prítomným za účasť,   diskusiu a výmenu  skúseností. |
| 1. **Závery a odporúčania:**   Uznesenie:  Členovia pedagogického klubu učiteľov prírodovedných predmetov:   1. vzali na vedomie: 2. informácie RNDr. D. Bosáka k činnosti klubu v oblasti kladenia otázok pri zadávaní úloh vo výchovnovzdelávacom procese. |

|  |  |
| --- | --- |
| 1. Vypracoval (meno, priezvisko) | Mgr. Jana Sabolová |
| 1. Dátum | 19.06.2019 |
| 1. Podpis |  |
| 1. Schválil (meno, priezvisko) | RNDr. Miriam Melišová |
| 1. Dátum | 28.06.2019 |
| 1. Podpis |  |

**Príloha:** Prezenčná listina zo stretnutia pedagogického klubu